תקנות החוק העותומני על האגודות (דיווח ושקיפות)

{{ח:התחלה}}
{{ח:כותרת|תקנות החוק העותומני על האגודות (דיווח ושקיפות), התשפ״א–2021}}

{{ח:פתיח-התחלה}}
{{ח:תיבה|ק״ת תשפ״א, 3874|תקנות החוק העותומני על האגודות (דיווח ושקיפות)|https://olaw.org.il/takanot/takanot-9541.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק העותומני על האגודות#סעיף 19|סעיף 19}} {{ח:חיצוני|חוק העותומני על האגודות|לחוק העותומני על האגודות}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אגודה עותומנית“, ”אגודה“ – אגודה כמשמעותה {{ח:חיצוני|חוק העותומני על האגודות|בחוק}};
{{ח:ת|סוג=הגדרה}} ”אסיפה כללית“ – לרבות גוף שהוסמך לכך בתקנות האגודה, המורכב מנציגים של החברים באגודה;
{{ח:ת|סוג=הגדרה}} ”מחזור“ – סכום התקבולים מכל מקור וסוג, שהתקבלו בשנת הכספים האחרונה שחלפה;
{{ח:ת|סוג=הגדרה}} ”הרשם“ – רשם העמותות כמשמעותו {{ח:חיצוני|חוק העמותות|בחוק העמותות, התש״ם–1980}}.

{{ח:סעיף|2|מרשם האגודות}}
{{ח:תת|(א)}} הרשם ינהל מרשם של אגודות עותומניות שיכלול את שם האגודה, מענה ומספרה.
{{ח:תת|(ב)}} הרשם רשאי לכלול במרשם האגודות פרטים נוספים שדווחו ביחס לאגודה, לפי {{ח:חיצוני|חוק העותומני על האגודות|החוק}} או לפי תקנות אלה.
{{ח:תת|(ג)}} מרשם האגודות יהיה פתוח לעיון הציבור באתר האינטרנט של רשם העמותות, פרט למידע שגילויו אסור לפי כל דין.

{{ח:סעיף|3|דיווח חד־פעמי בדבר אגודה עותומנית קיימת}}
{{ח:ת}} אגודה עותומנית תגיש לרשם, בתוך חודשיים ממועד כניסתן לתוקף של תקנות אלה, דיווח לפי {{ח:פנימי|תוספת טופס 1|טופס 1 שבתוספת}} וכן העתק של כל תקנות האגודה.

{{ח:סעיף|4|דיווח מיידי בדבר שינוי תקנות האגודה, הרכב חברי הוועד או מקום מושבה}}
{{ח:ת}} אגודה עותומנית תגיש לרשם דיווח מיידי בדבר שינויים בתקנותיה, בהרכב ועד הנהלתה או במענה, בתוך 14 ימים מיום השינוי; לדיווח בדבר שינוי תקנותיה או בהרכב ועד הנהלתה יצורף פרוטוקול של החלטת האסיפה הכללית בעניין, או לעניין אגודה עותומנית שהוכרה כקופת חולים לפי {{ח:חיצוני|חוק ביטוח בריאות ממלכתי|חוק ביטוח בריאות ממלכתי, התשנ״ד–1994}} (להלן – חוק ביטוח בריאות ממלכתי) – גוף אחר שנקבע לכך בתקנות קופת החולים.

{{ח:סעיף|5|דיווח שנתי}}
{{ח:תת|(א)}} אגודה תגיש לרשם דיווח שנתי ערוך לפי {{ח:פנימי|תוספת טופס 2|טופס 2 שבתוספת}}; הדיווח יוגש עד יום 30 ביוני של השנה העוקבת לשנת הכספים שאליה מתייחס הדיווח, ואולם הרשם רשאי לאפשר לאגודות, כולן או חלקן, בשנה עוקבת מסוימת כאמור להגיש את הדיווח השנתי עד יום 30 באוקטובר, ובלבד שפרסם הודעה על כך מראש ברשומות; הדיווח השנתי יהיה חתום בידי שניים מחברי הוועד של האגודה ותצורף לו החלטת האסיפה הכללית לאשר את הדיווח השנתי שהובא לפניה.
{{ח:תת|(ב)}} אגודה שמחזורה עולה על 500,000 שקלים חדשים תגיש לרשם, במצורף לדיווח לפי תקנת משנה (א), גם דוח כספי ערוך על פי כללי חשבונאות ודיווח מקובלים; האגודה תצרף לדיווח כאמור גם פרוטוקול של החלטת האסיפה הכללית לאשר את הדוח הכספי אשר הובא לפניה, ואם התמנה לאגודה רואה חשבון מבקר – תצורף גם חוות דעתו על הדוח הכספי.

{{ח:סעיף|6|הבהרת פרטים}}
{{ח:ת}} אגודה חייבת להמציא לרשם, לפי דרישתו, בתוך זמן סביר שיורה, כל מסמך או מידע נוסף שימצא לנכון לדרוש, להבהרת פרטים שצוינו או שהיה צריך לציין בהודעה או בדיווח שהוגשו או שהיה על האגודה להגישם לפי {{ח:חיצוני|חוק העותומני על האגודות|החוק}} או לפי תקנות אלה.

{{ח:סעיף|7|פומביות המידע ביחס לאגודות עותומניות}}
{{ח:תת|(א)}} הדיווחים וההודעות שהגישה אגודה לרשם לפי {{ח:חיצוני|חוק העותומני על האגודות|החוק}} ולפי תקנות אלה, לרבות המסמכים שצורפו להם לפי דין, יהיו פתוחים לעיונו של כל דורש, במשרד הרשם, לפי בקשה, ובלבד שלא יפורסם מידע שגילויו אסור לפי כל דין.
{{ח:תת|(ב)}} הרשם רשאי לפרסם באינטרנט, בעצמו או באמצעות אחר, את הדיווחים שהגישה אגודה לרשם לפי {{ח:חיצוני|חוק העותומני על האגודות|החוק}} ולפי תקנות אלה, לרבות המסמכים שצורפו להם, או את הפרטים הכלולים בהם, או חלקם, ובלבד שלא יפורסם מידע שגילויו אסור לפי כל דין.

{{ח:סעיף|8|אגודות עותומניות המגישות דיווח לפי {{ח:חיצוני|חוק ביטוח בריאות ממלכתי|חוק ביטוח {{ח:הערה|בריאות}} ממלכתי}}}}
{{ח:ת}} אגודה שהגישה דיווח כנדרש לפי {{ח:חיצוני|חוק ביטוח בריאות ממלכתי#סעיף 35|סעיף 35 לחוק ביטוח בריאות ממלכתי}} ביחס לאותה שנת הדיווח, יראו אותה כאילו הגישה דיווח שנתי לפי {{ח:פנימי|סעיף 5|תקנה 5}}; דיווח כאמור יהיה פתוח לעיון הציבור בהתאם להוראות {{ח:פנימי|סעיף 7|תקנה 7(א)}} ויפורסם באינטרנט בהתאם להוראות {{ח:פנימי|סעיף 7|תקנה 7(ב)}}, אלא אם כן נקבע אחרת {{ח:חיצוני|חוק ביטוח בריאות ממלכתי|בחוק ביטוח בריאות ממלכתי}} או לפיו.

{{ח:סעיף|9|התאמה לאגודות עותומניות שהן ארגוני עובדים או מעבידים}}
{{ח:תת|(א)}} על אף האמור {{ח:פנימי|סעיף 5|בתקנה 5}}, אגודה שהיא ארגון עובדים או מעבידים שבתקנונה נקבעו הוראות המסדירות את העיון של החברים בדוח הכספי של האגודה, באופן נגיש ונוח להנחת דעתו של הרשם (בתקנה זו – הוראות המסדירות עיון), לא תחויב להגיש לרשם מדי שנה מאזן ודוח על השינויים בנכסים נטו במסגרת הדוח הכספי שהיא מגישה לפי {{ח:פנימי|סעיף 5|תקנה 5(ב)}}, ואלו יועמדו לעיון החברים כאמור; אגודה רשאית לקבוע כי בעת עיון כאמור יהיו חסויים הסכומים הנוגעים לקרן השביתה של האגודה, אם יש לה כזו.
{{ח:תת|(ב)}} בלי לגרוע מהאמור בתקנת משנה (א), ועל אף האמור {{ח:פנימי|סעיף 7|בתקנה 7}}, אגודה עותומנית שהיא ארגון עובדים או ארגון מעבידים ושלא קבעה הוראות המסדירות עיון, רשאית שבדוח כספי שהיא מגישה לפי {{ח:פנימי|סעיף 5|תקנה 5(ב)}}, הסכומים הנוגעים לקרן השביתה של האגודה, אם יש לה כזו, יהיו חסויים; דוח זה יעמוד לעיון הציבור כאמור {{ח:פנימי|סעיף 7|בתקנה 7}}.

{{ח:סעיף|10|תחילה ותחולה}}
{{ח:תת|(א)}} תחילתן של תקנות אלה 30 ימים מיום פרסומן.
{{ח:תת}} {{ח:הערה|(התקנות פורסמו ב־4 באוגוסט 2021).}}
{{ח:תת|(ב)}} דיווח לפי {{ח:פנימי|סעיף 5|תקנה 5}} יוגש לגבי שנת הכספים 2022 ואילך.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 3|תקנות 3}} {{ח:פנימי|סעיף 5|ו־5}})}}}}

{{ח:סעיף*|עוגן=תוספת טופס 1}}
{{ח:ת}} '''טופס 1: דיווח חד פעמי''' {{ח:הערה|({{ח:פנימי|סעיף 3|תקנה 3}})}}

{{ח:סעיף*|עוגן=תוספת טופס 2}}
{{ח:ת}} '''טופס 2: דיווח שנתי''' {{ח:הערה|({{ח:פנימי|סעיף 5|תקנה 5}})}}

{{ח:חתימות|י״ט באב התשפ״א (28 ביולי 2021)}}
* '''גדעון סער'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]